**Монделийз Интернешънъл****спира да рекламира продуктите си**

**на деца под 12-годишна възраст**

*Решението на компанията е част от глобалната й стратегия за устойчиво развитие*

*24 юни 2015г., София* – Монделийз Интернешънъл обяви, че променя световната си маркетингова политика и от 1 януари 2016 г. спира да рекламира продуктите си директно на деца под 12-годишна възраст, независимо от техния хранителен профил. Като част от глобалната си стратегия за устойчиво развитие, компанията ще съсредоточи комуникационните си дейности към възрастни и родители, предоставяйки информация и помощ при избора на най-добрите решения за разумна консумация за тях и техните семейства. Решението за тази стъпка беше взето през 2014 г., а през цялата 2015г. Монделийз Интернешънъл работи за намаляване на въздействието на маркетинговата комуникация върху децата, заедно със своите криейтив и медийни агенции.

Монделийз Интернешънъл предостави данни за развитието на глобалната си стратегия, която бе представена през 2013 г. Тя се базира на четири основни стълба- устойчиво подсигуряване на суровини и намаляване на ефекта от производството върху околната среда; насърчаване на разумната консумация от страна на потребителите; ангажиране на общностите и насърчаване на здравословния начин на живот; грижа за здравето и сигурността на служителите.

За да минимизира въздействието си върху околната среда, Монделийз Интернешънъл работи върху пет фокусни точки – вода, енергия, отпадъци, парниковите газове и опаковки. През 2014 г. компанията постигна на световно ниво 57% намаляване на производствените отпадъци – четири пъти повече от поставената цел. Отделянето на парникови газове при производството са намалени с 15% и то година преди прогнозираното. Успешни резултати показва и фабриката в гр. Своге, където общото количество на отпадъците за депо на тон произведена продукция е намаляло от 106,14 кг/тон през 2010 г. до 1,95 кг/тон през 2014 г. За същия период, процентът на рециклиране е нараснал от 85% на 95,9%. Във фабриката са въведени и множество мерки за енергийна ефективност, благодарение на които консумацията на електричество е понижена с 32 % в периода 2010-2014 г.

По отношение на разумната консумация, Монделийз следва стратегията си до края на 2020 г. да редуцира с 10% солта и наситените мазнини в своите продукти и да увеличи пълнозърнестите храни в своето портфолио с 25%. Компанията работи и по увеличаването на асортимента от индивидуално опаковани порции, като до момента е постигнала 16% ръст от планираните 25%.

Основна част от стратегията е партньорството с доброволчески и неправителствени организации по програми, фокусирани в образованието относно хранителните навици, физическата активност и здравословното хранене. В заложените цели на компанията влиза инвестиция от 50 милиона долара в подкрепа на подобни партньорства до 2020 г., като до момента са изразходени повече от 30 милиона долара (64 %). В България, Монделийз партнира на Българска хранителна банка, като дарява храни в полза на нуждаещите се. Другите организации, които компанията подкрепя са Български червен кръст и Фондация в помощ на благотворителността в България.

Един от най-големите ангажименти на Монделийз като производител е осигуряване на безопасна разботна среда за всички служители на компанията. През 2014г. инцидентите в производствените бази са намалели с 24 %. До момента 90% от базите са сертифицирани по FSSC 22000 (Food System Safety Certification) – сертификат по сигурност и безопасност, като се очаква заложените 100 % да бъдат достигнати още преди края на 2015 г.

*Пълният доклад за прогреса на глобалната стратегия на Монделийз Интернешънъл за устойчиво развитие, икономически ръст, подобряване на средата за живот и опазване на околната среда на английски език, можете да прочетете тук >>* <http://bit.ly/1LEaFq7>

**За „Монделийз Интернешънъл“**

„Монделийз Интернешънъл“ (регистрирана на NASDAQ: MDLZ) е водещ световен производител на леки закуски с приходи от 35 млрд. щ.д. за 2013 г. Създавайки вкусни моменти за потребителите си в 165 държави, „Монделийз Интереншънъл“ е световен лидер в производството на шоколад, бисквити, дъвки, бонбони, кафе и разтворими напитки. Компанията произвежда и предлага любими марки на стойност милиарди долари, като *Cadbury, Cadbury Dairy Milk* и шоколад *Milka*, *Jacobs* кафе, *Oreo, BelVita, TUC и др. „Монделийз Интереншънъл“ попада в класацията на Standard and Poor’s 500, 100 компании на* NASDAQ, Индекс за устойчиво развитие на Dow Jones. За повече информация, може да посетите: [www.mondelezinternational.com](http://www.mondelezinternational.com) и [да](http://www.facebook.com/mondelezinternational) ни последвате в Twitter: [www.twitter.com/MDLZ](http://www.twitter.com/MDLZ).



За повече информация:

Иванка Джолева

Мениджър „Връзки с обществеността и

правителствените институции за Румъния,

България и Източна Адриатика“

Tел.: 02/ 9760 351

[E-mail: idjoleva-minioti@mdlz.com](mailto:E-mail)

Моника Илиева

Тел.: 02/ 4340 784, 0896 786 796

E-mail: m.ilieva@publicis-consultants.bg